KYK: SA bekendes pragtig in pienk | Netwerk24
KYK: SA bekendes pragtig in pienk
Deur Ane van Zyl 09 November 2019 21:39
Saterdag was 'n sonnige dag in die Paarl waar die Pink Polo vir die tiende keer op die Val de Vie-landgoed gehou is.
Talle Suid-Afrikaanse bekendes het die geleentheid, wat fokus op bewusmaking van borskanker, bygewoon.
Die geleentheid word beskryf as 'n hoogtepunt op die Wes-Kaapse kalender waar gaste 'n dag in die skilderagtige wynlande vol pienk blomme kan deurbring en sjampanje kan geniet.
Van die bekendes wat Saterdag gesig gewys het, sluit in die swemmer Ryk Neethling, nou bemarkingsbestuurder vir die landgoed, die voormalige Mej. SA Tamaryn Green en die aktrise Leandie du Randt.
Rolene Strauss, 'n voormalige Mej. Wêreld, het ook die geleentheid gebruik om die geslag van haar baba bekend te maak. Sy verwag nog 'n seuntjie.
Strauss en die akteur Nico Panagio was die aanbieders by die geleentheid en het in 'n helikopter hul opwagting gemaak.
Kyk hier na al die bekendes se uitrustings:
Aktrise Simoné Nortmann en haar man, Andries Pretorius, tussen pienk ballonne. Foto: Instagram
Die kleur van Rolene Strauss se gordel het die geslag van haar baba verklap. Sy sou of 'n pienk of 'n bloue gedra het. Sy het aangekondig sy verwag 'n seuntjie.Foto: Instagram
Mnr. SA Heinrich Gabler en sy meisie, Anneke Hamman.Foto: Instagram
Die aktrise Leandie du Randt sê op Instagram haar hoed het byna weggewaai toe die foto geneem is.Foto: Instagram
Model en TV-aanbieder Minki van der Westhuizen het haar uitrusting met 'n sambreeltjie afgerond.Foto: Instagram
Radio- en TV-aanbieder Tracey Lange sê op Instagram nie eers die wind kon die uitrusting bederf nie.Foto: Instagram